EkBass/fiwiki-20250220-pages-articles huggingface dataset:
Veikko Puolanne

Veikko Julius Puolanne, vuoteen 1934 Spolander (22. heinäkuuta 1922 Kajaanin maalaiskunta – 26. toukokuuta 2006 Joensuu) oli suomalainen järjestöjohtaja, joka sai maanviljelysneuvoksen arvonimen. Viitattu 30.1.2023. Puolanteen vanhemmat olivat osastopäällikkö Karl Spolander ja Tyyne Kyllikki Keravuori ja puoliso vuodesta 1950 agronomi Kaisu Marjatta Rytikangas. Puolanne tuli ylioppilaaksi Kajaanin yhteislyseosta 1945 ja valmistui agronomiksi Helsingin yliopistosta 1952. Hän oli Kajaanin maanviljelysseuran kirjanpitoneuvoja 1951, maatalousagronomi 1952–1961 ja asutustoiminnan vs. johtaja 1961, Pohjois- Karjalan maanviljelysseuran toiminnanjohtaja 1961–1969 ja asutustoiminnan johtaja 1961–1964 sekä Pohjois-Karjalan maatalouskeskuksen johtaja 1969–1985. Rovasti, ministeri Antti Kukkosen aikanaan omistamasta Kukkolan tilasta perustetun Kiinteistö Oy Kukkolan koulutus- ja lomakeskuksen toimitusjohtajana hän työskenteli 1989–1997. Puolanteella oli myös useita asiantuntija- ja luottamustehtäviä. Hän sai maanviljelysneuvoksen arvonimen 1979. == Lähteet == ==Aiheesta muualla== * Luokka:Suomalaiset järjestöjohtajat Luokka:Maanviljelysneuvokset Luokka:Vuonna 1922 syntyneet Luokka:Vuonna 2006 kuolleet
Mandelkubb

pienoiskuva|Mandelkubbeja Mandelkubb on perinteinen ruotsalainen karvasmantelikeksi. Mandelkubb on helppo leipoa. Keksejä valmistetaan murskaamalla ja sekoittamalla mantelit jauhojen, sokerin, kananmunien ja nostatusaineiden kanssa. Keksit tarjoillaan yleensä kahvin kanssa. ==Lähteet== Luokka:Keksit Luokka:Ruotsalainen keittiö
Kahvikakku

Kahvikakku eli kuivakakku on makea ja rasvainen leivonnainen, jota tarjotaan viipaleina tyypillisesti kahvin kanssa. Suomessa perinteisiin kahvikakkuihin kuuluu muun muassa tiikerikakku, piimäkakku, taatelikakku, hedelmäkakku ja maustekakku. Taikinan perusainekset ovat leivinjauhe, rasva, sokeri, kananmuna ja vehnäjauho. Kahvikakut ovat pitkulaisia, pyöreitä tai sydämen tai O-kirjaimen muotoisia, ja saavat muotonsa vuoasta, jossa ne paistetaan. Vuoka on perinteisesti tehty pellistä, nykyisin joskus myös silikonista. Myös Yhdysvalloissa kahvikakut tyypillisesti maustetaan mausteilla kuten kanelilla tai hedelmällä. Kakku saapui Yhdysvaltoihin saksalaisten uudisasukkaiden mukana. == Katso myös == * suklaakakku * jäätelökakku * sifonkikakku * sitruunapulla == Lähteet == Luokka:Kakut
Edin Terzić

Edin Terzić (s. 30. lokakuuta 1982) on saksalais-kroatialainen jalkapallovalmentaja ja entinen hyökkääjä.Spielerprofil DFB. Viitattu 30.1.2023. Hän toimi Borussia Dortmundin päävalmentajana kesästä 2022 kesään 2024. ==Ura== Terzić syntyi Mendenissä Saksassa Jugoslaviasta maahan muuttaneeseen siirtolaisperheeseen. Hänellä on sekä Saksan että Kroatian kansalaisuus.Tko je njemačko-hrvatski trener koji je preuzeo Borussiju? Radio je s Bilićem i Kloppom, a zna se i tko će ga zamijeniti gol. Julkaistu 14.12.2020. Viitattu 30.1.2023. Terzićin pelaajaura jäi vaatimattomaksi ja hän pelasi Saksan alempien sarjatasojen joukkueissa.Edin Terzic Transfermarkt. Viitattu 30.1.2023. Pelaajauransa jälkeen Terzić siirtyi Borussia Dortmundin organisaatioon pelaajatarkkailijaksi vuonna 2010. Hän toimi myös Hannes Wolfin apuvalmentajana Dortmundin reservi- ja juniorijoukkueissa. Terzić siirtyi kolmen vuoden jälkeen valmennustehtäviin, kun hänestä tuli Slaven Bilićin apuvalmentaja ensin Beşiktaşiin ja sitten West Ham Unitediin.BVB-Co-Trainer Edin Terzic: Dieser Mann ersetzt den erkrankten Lucien Favre gegen Hoffenheim Goal. Julkaistu 9.2.2019. Viitattu 30.1.2023. Wird Terzic Favres Assistent? Kicker. Julkaistu 14.5.2018. Viitattu 30.1.2023. Hän suoritti Englannissa myös UEFA:n valmentajatutkinnon vuonna 2018.Pro Licence graduation sees Nicky Butt, David James and Nemanja Vidic complete course The FA. Julkaistu 28.6.2018. Viitattu 30.1.2023. Terzić palasi Dortmundiin kesällä 2018, kun hänestä tuli Lucien Favren apuvalmentaja seuran edustusjoukkueeseen.BVB wollte Wolf zum Favre-Assistenten machen Kicker. Julkaistu 20.6.2018. Viitattu 30.1.2023. Joulukuussa 2020 hän nousi Favren potkujen jälkeen Dortmundin päävalmentajaksi kauden loppuun ulottuvalla sopimuksella.Edin Terzic: Things to Know About the Interim Borussia Dortmund Manager 90min.com. Julkaistu 17.12.2020. Viitattu 30.1.2023. Helmikuussa Dortmund vahvisti, että Marco Rose korvaa Terzićin päävalmentajana kauden jälkeen.Marco Rose new head coach of Borussia Dortmund from the season 2021/22 onwards BVB. Julkaistu 15.2.2021. Viitattu 30.1.2023. Tämä ei menestykseen Terzićin alaisuudessa vaikuttanut, vaan hän johdatti joukkueen kauden päätteeksi Saksan cupin mestariksi.Jadon Sancho and Erling Braut Haaland each scored twice as Borussia Dortmund thrashed RB Leipzig in the German Cup final BBC Football. Julkaistu 13.5.2021. Viitattu 30.1.2023. Päävalmentajapestinsä jälkeen Terzić jatkoi Dortmundin organisaatiossa teknisenä johtajana kaudella 2021/22.Terzic: I can hardly wait to get started BVB. Julkaistu 29.6.2021. Viitattu 30.1.2023. Rosen saatua kauden jälkeen potkut, Dortmund palkkasi Terzćin päävalmentajaksi vuoteen 2025 ulottuvalla sopimuksella.Edin Terzic to become BVB head coach BVB. Julkaistu 23.5.2022. Viitattu 30.1.2023. Terzić ja Dortmund lopettivat yhteistyön Terzićin pyynnöstä kesällä 2024. ==Meriitit== * Saksan cup: 2021 ==Lähteet== Luokka:Saksalaiset jalkapalloilijat Luokka:Kroatialaiset jalkapalloilijat Luokka:Kroatialaiset jalkapallovalmentajat Luokka:Saksalaiset jalkapallovalmentajat Luokka:Vuonna 1982 syntyneet Luokka:Elävät henkilöt
Kolhon työväentalo Vaihtola

Kolhon työväentalo Vaihtola on Mänttä-Vilppulan kaupungin Kolhon kylässä sijaitseva entinen työväentalo, joka on nykyään (2023) yksityisomistuksessa. Vuoden 2009 kuntaliitokseen saakka Kolho kuului Vilppulan kuntaan. ==Historiaa== Kolhon työväenyhdistys perustettiin vuonna 1906 nimellä Vesi- Keuruun työväenyhdistys. Vuonna 1912 nimeksi vaihdettiin Kolhon työväenyhdistys Kehitys. Jo perustamisvuonna valmistui yhdistyksen ensimmäinen työväentalo Lehmisaareen. Uusi, suurempi talo rakennettiin nykyiselle paikalleen Kaarelaan vuonna 1928, ja sen nimeksi tuli Vaihtola. Erikoista uuden talon rakennuksessa oli se, että sen rakensi Kolhon Höyrysaha OY. Kuvioon liittyi sopimus maanvaihdosta sahan kanssa, kun yhtiöllä oli tarvetta laajentaa. Yhdistys ajautui taloudellisiin vaikeuksiin ja joutui myymään talonsa Serlachius Oy:lle vuonna 1963. Talo jäi hoitamattomaksi ja rappeutui pahoin, mutta yhdistys osti sen takaisin vuonna 1978 ja kunnosti sen. Korjauksissa kesti lähes 10 vuotta. Varoja peruskorjaukseen kerättiin lahjoituksilla, keräyksillä ja bingoa järjestämällä, ja työt tehtiin talkoovoimin. Sittemmin talo on päätynyt yksityisomistukseen. ==Rakennus== Talo on rankorakenteinen, lautavuorattu ja punaiseksi maalattu. Kate on huopaa, sisäkatto vuorattu pinkopahvilla ja ravintolan katto paneloitu. Talossa on juhlasali näyttämöineen, ravintola, keittiö, eteinen ja yhden huoneen ja keittiön asunto. ==Toimintaa työväentalolla== Talossa on ollut poliittisen ja yhdistystoiminnan lisäksi muun muassa urheilutoimintaa, siellä on toiminut kirjasto ja elokuvateatteri sekä torvisoittokunta, näytelmä- ja puhekerhot ynnä muuta. 1980-luvun alussa talon toiminnoiksi mainittiin kokoukset, tanssit, bingo ja juhlat. == Lähteet == Luokka:Työväentalot Luokka:Mänttä-Vilppulan rakennukset ja rakennelmat
Kengurunkoiso

Kengurunkoiso (Solanum laciniatum) on marjakoisojen (Solanum) sukuun kuuluva kasvilaji. Se on ainavihanta pensas, joka voi kasvaa korkeimmillaan noin kolme metriä korkeaksi. Sen hedelmät ovat oranssinkeltaisia, monisiemenisiä, munanmuotoisia sekä pituudeltaan noin 3 cm ja halkaisijaltaan noin 2,5 cm. Kengurunkoiso muistuttaa suuresti Solanum aviculare -lajia, ja lajit on toisinaan sekoitettu keskenään tai yhdistetty yhdeksi lajiksi. Lajit eroavat toisistaan hedelmien ja teriön liuskojen ulkonäön sekä siementen yksityiskohtien perusteella. Jotkut kasvitieteilijät pitävät kengurunkoisoa Solanum aviculare -lajin tetraploidisena muotona. Kengurunkoiso kasvaa luonnossa avoimilla pensastomailla ja metsänreunoissa, yleensä alankoalueilla lähellä rannikkoa. Lajia tavataan luontaisena Australian länsi- ja eteläosissa, Tasmaniassa sekä Uuden-Seelannin Pohjoissaarella ja Chathamsaarilla. Kengurunkoisoa kasvatetaan siitä saatavien alkaloideihin kuuluvien solasodiinin (C27H43NO2), solasoniinin (C45H73NO16) ja solamargiinin (C45H73NO15) vuoksi. Näitä alkaloideja on erityisesti kasvin lehdissä sekä hedelmissä ja niitä käytetään lääketieteellisiin tarkoituksiin. Kasvin kaikki vihreät osat kypsymättömät hedelmät mukaan lukien ovat myrkyllisiä. Täysin kypsät hedelmät ovat kuitenkin syötäviä ja niitä voi syödä sellaisenaan tai kypsennettyinä. Lämpimän tai subtrooppisen ilmaston alueilla kengurunkoisoa voi kasvattaa myös pensasaitana. == Lähteet == * Useful Temperate Plants: Solanum laciniatum == Aiheesta muualla == * Global Biodiversity Information Facility (GBIF): Solanum laciniatum * Integrated Taxonomic Information System (ITIS): Solanum laciniatum Luokka:Koisot Luokka:Myrkylliset kasvit
Punamustikka

pienoiskuva|oikea|250px|Marjavaiheessa oleva punamustikka Fukushiman prefektuurissa Japanissa Punamustikka (Vaccinium hirtum) on Vaccinium-sukuun kuuluva kasvilaji. Se on monihaarainen ja kausivihanta varpu, joka muodostaa suikertavan juurakkonsa avulla mättäitä tai pieniä kasvustoja. Punamustikka voi kasvaa 50–150 cm korkeaksi. Sen marjat ovat väriltään vaaleanpunertavia ja halkaisijaltaan noin 7–8 mm. == Elinympäristö ja levinneisyys == Punamustikka kasvaa luonnossa tiheiköissä ja mäntymetsissä. Lajia tavataan usein aurinkoisilla rinteillä ja kivikkoisilla alueilla 100–1700 metrin korkeudella merenpinnasta. Punamustikkaa kasvaa luontaisena Japanissa sekä Korean niemimaalla. == Käyttö ja kasvatus == Punamustikan marjat ovat syötäviä ja niitä kerätään luonnosta paikallisesti ravinnoksi. Kasvatettuna punamustikka kasvaa kosteassa, mutta vapaasti kuivuvassa kalkittomassa maaperässä. Punamustikka suosii runsasturpeista sekä hieman savista maaperää, jossa on lehtikariketta. Maaperän happamuuden suhteen punamustikka suosii hapanta maaperää, jonka pH on 4,5–6 väliltä. Emäksisessä maaperässä kasveissa alkaa nopeasti esiintyä kloroosia. Valoisuuden suhteen punamustikka menestyy täydessä auringon valossa tai pienessä varjossa, joskin se tuottaa marjoja parhaiten täysin aurinkoisella kasvupaikalla. Kasvupaikan tulee lisäksi olla tuulilta suojainen. == Lähteet == * Useful Temperate Plants: Vaccinium hirtum == Aiheesta muualla == * Laji.fi: Punamustikka (Vaccinium hirtum) * Global Biodiversity Information Facility (GBIF): Vaccinium hirtum Luokka:Puolukat
Lauri Leppäluoto

Lauri Aukusti Leppäluoto (23. marraskuuta 1900 Haukipudas – 24. heinäkuuta 1973 Rovaniemi) oli suomalainen vaatealalla toiminut yrittäjä ja yritysjohtaja, joka sai kauppaneuvoksen arvonimen vuonna 1966.Helsingin Sanomat. 23.11.1960. 60-vuotiaita. Haukiputaan Pateniemessä (nykyään osa Oulua) syntynyt Leppäluoto kävi kauppakoulun ja toimi kauppa-apulaisena eri liikkeissä. Konttoristina H. Liuskin liikeessä Kemissä hän toimi 1920–1921, kauppamatkustajana Lipponen & Rautiainen Oy:ssä 1921–1926 ja vuodesta 1926 perustamansa L. Leppäluoto Oy:n toimitusjohtajana. Rovaniemen vanhimmalla ja suurimmaksi kohonneella vaateliikkeellä oli parhammillaan 1950- ja 60-luvulla Rovaniemellä kolme myymälää. Liikkeen toiminta päättyi Rovaniemellä vuonna 1997. Leppäluoto osallistui aktiivisesti Lapin liike-elämän järjestötoimintaan. Hän kuului muun muassa vähittäiskauppiaiden Rovaniemen piiriliiton hallitukseen, Yksityisyrittäjäin Lapin aluejärjestön hallitukseen ja oli sen puheenjohtajana 1949-1950 ja oli jäsenenä Kemin ja Rovaniemen kauppakamareissa sekä perustamansa Lapin kauppiasyhdistyksen ensimmäinen puheenjohtaja. Hän oli myös vuodesta 1954 Rovaniemen kauppalanvaltuuston ja sittemmin kaupunginvaltuuston jäsen. Leppäluoto osallistui sekä talvi- että jatkosotaan. == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Rovaniemen kaupunginvaltuutetut Luokka:Kauppaneuvokset Luokka:Vuonna 1900 syntyneet Luokka:Vuonna 1973 kuolleet
Mäntykukkakasvit

Mäntykukkakasvit (Monotropaceae) on aiemmin omaksi kasviheimokseen luettu kasviryhmä, joka on nykyisin yksi kanervakasvien (Ericaceae) heimon alaheimoista. Mäntykukkakasveihin kuului maailmanlaajuisesti 12 sukua, joissa oli noin 30 lajia. Mäntykukkakasvit ovat lehtivihreättömiä saprofyyttejä. Ne ovat tavallisesti vaaleita, keltaisia tai ruskehtavia tai joskus jopa punavalkoraitaisia. Lajien kukissa on kahdesta kuuteen erillistä verholehteä ja kolmesta kuuteen terälehteä, jotka ovat joskus yhteen kasvaneita. Lisäksi kukissa on kuudesta kahteentoista hedettä sekä emissä kehänpäällinen sikiäin. Lajien hedelmänä on kota. == Lähteet == Luokka:Ericales Luokka:Kanervakasvit Luokka:Kasviheimot Luokka:Cronquistin luokittelu Luokka:Taksonomisesti vanhentuneet eliöryhmät
Hans Øllgaard (tieteilijä)

Hans Øllgaard (s. 1937) on tanskalainen kasvitieteilijä. Hänen pikkuveljensä Benjamin Øllgaard on myös kasvitieteilijä. Hans Øllgaardin erikoisalaa ovat voikukat, joiden parissa hän on työskennellyt vuodesta 1967 lähtien. Hän on tutkinut muun muassa voikukkien taksonomiaa sekä nimennyt useita voikukkalajeja. Hans Øllgaardista käytetään tieteellisten nimien yhteydessä auktorilyhennettä H.Øllg.. Nykyisin Øllgaard työskentelee Rzeszówin yliopistossa Puolassa. == Lähteet == Luokka:Tanskalaiset kasvitieteilijät Luokka:Vuonna 1937 syntyneet Luokka:Elävät henkilöt
Suomen huoltoreitit

Suomen huoltoreitit ovat liikenneväyliä, joita myöten sodan tai muun kriisin yhteydessä maahan kuljetetaan ulkomailta aseita, ammuksia, humanitääristä apua ja kaupallisia tuotteita. Aihe on noussut esiin vuonna 2023 Suomen pyrkiessä Naton jäseneksi yhdessä Ruotsin kanssa. Suomen puolueettomuuspolitiikan aikana ja nykyisin kauppameriliikenne toimii Tanskan salmien ja Itämeren kautta Keski-Eurooppaan. Reittiä pidetään haavoittuvana sotilaallisen kriisin aikana, minkä vuoksi on suunniteltu toista reittiä Ruotsin ja Norjan kautta Atlantille. Sekä Suomen että Ruotsin Nato-jäsenyys loisi suoran yhteysmahdollisuuden muihin Nato-maihin. == Historia == Talvisodan jälkeen välirauhan aikana Suomen huoltoreittinä toimi jäämerenreitti Liinahamarin satamaan, joka oli kriisiaikana lyhyen aikaa Suomen ainoa vienti ja tuontisatama. Tavaraa kuljetettiin junalla Rovaniemelle ja siitä edelleen autokuljetuksena Liinahamarin satamaan Jäämeren rannalle Petsamossa. Toimintaa varten perustettiin valtiovetoinen kuljetusliike Pohjolan liikenne. Alue kuitenkin menetettiin Jatkosodan päättyessä rauhansopimuksessa Neuvostoliitolle. == Lähteet == Luokka:Huoltoreitit Luokka:Suomalainen yhteiskunta
Alumiinihydridi

Alumiinihydridi (AlH3) eli alaani on alumiinin ja vedyn epäorgaaninen molekyyliyhdiste. Yhdistettä käytetään reagenssina orgaanisen kemian synteeseissä. == Ominaisuudet, valmistus ja käyttö == Huoneenlämpötilassa alumiinihydridi on valkoista kiteistä ainetta. Rakenteeltaan se on polymeeri, ja sen alkeiskoppi on heksagonaalinen. Alumiinihydridi reagoi veden kanssa muodostaen vetyä, ja vetyä muodostuu myös kuumennettaessa yhdistettä 150 °C:n lämpötilaan. Aine liukenee eetteriliuottimiin, kuten dietyylieetteriin ja tetrahydrofuraani, mutta voi ajan kuluessa saostua liuoksesta. Alumiinihydridi on pelkistin.Tim Eggeman: Hydrides, Kirk-Othmer Encyclopedia of Chemical Technology, John Wiley & Sons, New York, 2001.Ulrich Wietelmann, Michael Felderhoff & Peter Rittmeyer: Hydrides, Ullmann's Encyclopedia of Industrial Chemistry, John Wiley & Sons, New York, 2016.Paul Galatsis, Herman O. Sintim & Jingxin Wang: Aluminum Hydride, e-EROS Encyclopedia of Reagents for Organic Synthesis, John Wiley & Sons, New York, 2008. Teoksen verkkoversio Viitattu 30.1.2023. Alumiinihydridiä voidaan valmistaa litiumhydridin tai litiumalumiinihydridin ja alumiinikloridin reaktiolla. Liuottimena käytetään dietyylieetteriä. :3 LiAlH4 \+ AlCl3 → 4 AlH3 \+ 3 LiCl Alumiinihydridi pelkistää useita funktionaalisia ryhmiä, esimerkiksi karbonyyliyhdisteet ja epoksidit alkoholeiksi sekä imiinit, amidit ja nitriilit amiineiksi. Yhdistettä on tutkittu myös rakettien polttoaineseoksissa ja vedyn varastointiin. == Lähteet == Luokka:Alumiiniyhdisteet Luokka:Hydridit
111 West 57th Street

111 West 57th Street (Steinway Tower) on pilvenpiirtäjä New Yorkissa. Se on New Yorkin kolmanneksi korkein rakennus. Pilvenpiirtäjä on suuriltaosin asumiskäytössä. 111 West 57th Streetin korkeus-leveyssuhde on 24:1, mikä tekee siitä maailman ohuimman rakennuksen. Rakennukseen kuuluu 60 asuntoa. Asunnot maksavat 7,75 miljoonasta dollarista 66 miljoonaan dollariin. Torni on yksi niin sanotuista Billionaires’ Rowin rakennusta. Pilvenpiirtäjä rakennettiin vuonna 1925 avatun Steinway Hallin viereen. Suunnitelmat rakennuksesta paljastettiin ensimmäisen kerran yleisölle syyskuun loppupuolella 2012. Syyskuussa 2013 Wall Street Journal julkaisi renderöinnit uudesta projektista. Vuoden 2020 alussa alkanut COVID-19-pandemia hidasti töitä. Torni avattiin vuonna 2021, ja rakennustyöt loppuivat vuonna 2022. Tornin huipussa on 800 tonnin viritetty massavaimennin, joka antaa vakautta kovan tuulen tai seismisen tapahtuman sattuessa. == Galleria == Tiedosto:Steinway- hall-57.jpg|Alkuperäinen Steinway Hall. Tiedosto:111 W57 fr W60 2019-12 jeh.jpg|Keskeneräinen torni joulukuussa 2019. == Lähteet == Luokka:Manhattanin asuinrakennukset Luokka:Manhattanin pilvenpiirtäjät Luokka:Midtown (Manhattan)
Johan J. Jakobsen

Johan Jakob Jakobsen (lempinimeltään JJJ; 15. huhtikuuta 1937 Namsos – 30. kesäkuuta 2018) oli norjalainen maanviljelijä, keskustapuolueen poliitikko ja puolueensa puheenjohtaja 1979–1991. Hän istui suurkäräjillä 1973–2001 ja toimi Norjan liikenne- ja viestintäministerinä 1983–1986 sekä kuntaministerinä 1989–1990. Keskustapuolueen puheenjohtajana Jakobsen asemoi puolueensa selvästi porvarilliseen leiriin. ==Lähteet== ==Aiheesta muualla== * Johan J. Jakobsen Norjan suurkäräjien verkkosivuilla Luokka:Norjan liikenneministerit Luokka:Norjalaisten puolueiden puheenjohtajat Luokka:Vuonna 1937 syntyneet Luokka:Vuonna 2018 kuolleet
Eivind Reiten

Eivind Kristofer Reiten (s. 2. huhtikuuta 1953 Midsund) on norjalainen yritysjohtaja ja keskustapuolueen poliitikko. Hän toimi Norjan kalastusministerinä 1985–1986 sekä öljy- ja energiaministerinä 1989–1990. Vuosina 2001–2009 hän oli Norsk Hydron toimitusjohtaja. ==Lähteet== ==Aiheesta muualla== * Eivind Reiten Norjan suurkäräjien verkkosivuilla Luokka:Norjan kalastusministerit Luokka:Norjalaiset yritysjohtajat Luokka:Norjalaisten poliittisten nuorisojärjestöjen puheenjohtajat Luokka:Vuonna 1953 syntyneet Luokka:Elävät henkilöt
Telatek

Telatek on suomalainen konepajatoimintaa ja teollisuuden palvelutoimintaa harjoittava yritysryhmä. Sen osia ovat Taivalkoskella toimiva konepaja Telatek Works Oy sekä Naantalissa, Porvoossa, Nokialla, Raahessa ja Kittilässä toimiva kunnossapitoa ja vaativaa pinnoitusta tekevä yritys Telatek Service Oy. Molempien liikevaihto on noin 12 miljoonaa euroa ja henkilöstömäärä noin sata. Yrityksen perusti vuonna 1977 tekniikan lisensiaatti Jaakko Tenkula (1941–2002), ja vuonna 1986 sen osake-enemmistön osti Partek ja liitti sen osaksi omistamaansa muuramelaista kunnossapitoyritystä Safematicia. Tuolloin sillä oli Riihimäellä termiseen ruiskutukseen erikoistunut pinnoitusyksikkö.. Seuraava omistaja oli Tampella, ja Valmetin ostettua Tampellan paperikonetoiminnan vuonna 1992 Telatekin, tuolloin nimellä Tampella Telatek Oy, osti 1993 jälleen sen perustaja Jaakko Tenkula. Vuonna 1998 Telatek osti Rautaruukilta Transtech-junanvaunutehtaan Taivalkosken konepajan kaupassa, jonka rahoittajina olivat Teknologiarahasto, Kehitysaluerahasto, Valtiontakuukeskus, Eläke-Fennia, Merita-pankki, kauppa- ja teollisuusministeriö ja työvoimaministeriö. Vuonna 2013 kunnossapito- ja konepajatoiminta eriytettiin omiksi yhtiöikseen. Taivalkosken konepajalla valmistetaan laivojen ruoripotkureiden runkoja telakkateollisuudelle, asiakkaana muun muassa Azipod-potkurilaitteita Helsingin Vuosaaressa valmistava ABB Oy Marine & Ports. Yhden potkurirungon valmistaminen kestää puolisen vuotta, minkä jälkeen se viedään maanteitse erikoiskuljetuksena maalattavaksi Lounais-Suomeen Maskuun tai Eurajoelle. ==Lähteet== Luokka:Suomalaiset metalliteollisuusyhtiöt‎
Jääkiekon Suomensarja 1970–1971

Jääkiekon Suomensarja pelattiin kaudella 1970-1971 kolmessa kahdeksan joukkueen maantieteellisesti jaetussa lohkossa. Lohkoissa pelattiin kaksinkertainen sarja. Lohkojen kaksi parasta pelasivat yksinkertaisen SM- karsintasarjan, jonka kaksi parasta nousivat suoraan SM-sarjaan. Lohkojen kaksi viimeistä tippuivat Maakuntasarjaan. Pohjoislohkon OTP ja Vehmaisten Urheilijat vetäytyivät sarjasta ennen kauden alkua. == Suomensarja == === Etelälohko === === Itälohko === === Pohjoislohko === Tasapisteissä olleet OPS ja Jämsänkosken Ilves pelasivat uusintaottelun Suomensarjassa säilymisestä: == SM-karsintasarja == JoKP ja Karhu-Kissat nousivat SM-sarjaan. == Lähteet == Luokka:Jääkiekon Suomensarja Luokka:Vuoden 1971 jääkiekko Luokka:Vuoden 1970 jääkiekko
Finnish Army Simulator

Finnish Army Simulator on simulaatiopeli, joka simuloi suomalaista armeijakokemusta. Sen kehitti ja julkaisi Please Be Patient. Se varhaisjulkaistiin vuonna 2023 Microsoft Windowsille. Tubettaja Pauli Matalamäki esiintyy pelissä ei-pelattavana hahmona osana pelaajan joukkuetta. Matalamäki myös ääninäyttelee itse itseään. == Ääninäyttelijät == Pelin lopputekstit == Lähteet == == Aiheesta muualla == * Pelin verkkosivut * https://www.iltalehti.fi/pelitjaesports/a/894dad3c-1b62-4d9f-9610-5f6efca94358 * https://respawn.fi/inttisimulaattori-finnish-army-simulator-tuli- ennakkomyyntiin/ * https://www.tilt.fi/uutiset/tata-et-tiennyt-tarvitsevasi- inttikokemusta-mukaileva-finnish-army-simulator-marssii-steamiin-ensi-vuonna/ * https://www.stara.fi/2021/04/07/suomalaispeli-finnish-army-simulator- simuloi-armeija-arkea-ennakkomyynnissa-nyt/ Luokka:Vuoden 2023 videopelit Luokka:Simulaatiopelit Luokka:Suomalaiset roolipelit Luokka:Toimintaroolipelit Luokka:Indie-videopelit
Jääkiekon Suomensarja 1969–1970

Jääkiekon Suomensarja pelattiin kaudella 1969-1970 kolmessa kahdeksan joukkueen maantieteellisesti jaetussa lohkossa. Lohkoissa pelattiin kaksinkertainen sarja. Lohkojen kaksi parasta pelasivat yksinkertaisen SM- karsintasarjan, jonka kaksi parasta nousivat suoraan SM-sarjaan. Lohkojen kaksi viimeistä tippuivat Maakuntasarjaan. == Suomensarja == === Etelälohko === === Itälohko === === Pohjoislohko === == SM-karsintasarja == HJK ja Kiekko-67 nousivat SM-sarjaan. == Lähteet == Luokka:Jääkiekon Suomensarja Luokka:Vuoden 1970 jääkiekko Luokka:Vuoden 1969 jääkiekko
Norrtullsgatan

Norrtullsgatan on Tukholman Vasastadenissa sijaitseva katu, joka johtaa Observatorielundenilta Norrtullille. Katu on Drottninggatanin jatke ja kulkee Odenplanin läpi. Aikoinaan Norrtullsgatan oli tärkein kulkuväylä kaupungista pohjoiseen. Norrtullsgatanin alkupäähän asettui Tukholman yliopiston laitoksia 1900-luvun alussa. Sittemmin ne ovat siirtyneet Frescatiin Norra Djurgårdenille. ==Kuvia== Studentpalatset april 2009.jpg|Erik Lallerstedtin 1920-luvulla suunnittelema humanistisen ja oikeustieteellisen tiedekunnan rakennus, Norrtullsgatan 2–6. Brygghuset, Hamburgerbryggeriet.JPG|Entinen panimo Hamburgerbryggeriet, Norrtullsgatan 12. Norrmalmskyrkan.JPG|Norrmalmskyrkan osoitteessa Norrtullsgatan 37. Litterär skylt - August Strindberg.JPG|August Strindberg asui lapsena Norrtullsgatanilla, ja katu esiintyy hänen omaelämäkerrallisessa romaanissaan Palkkapiian poika. Norrtulls sjukhus 11.JPG|Strindbergin lapsuudenkodin paikalle nousi 1880-luvulla Gustaf Dahlin suunnittelema sairaala Norrtulls sjukhus. Borgerskapets änkehus 01.JPG|Entistä sairaalaa vastapäätä sijaitsee Borgerskapets änkehus, jossa toimi köyhien porvarileskien hoitokoti vuoteen 1966. Matteusskolan 2010b.jpg|Norrtullsgatanin ja Vanadisvägenin risteyksessä sijaitsevan Matteusskolanin julkisivussa on mietelause "Emme opiskele koulua vaan elämää varten". ==Lähteet== ==Aiheesta muualla== Luokka:Tukholman kadut Luokka:Vasastaden
Turkin parlamenttivaalit 2023

Turkin parlamenttivaalit 2023 pidettiin 14. toukokuuta. Alkujaan ne oli tarkoitus pitää kesäkuussa, mutta presidentti Recep Tayyip Erdoğan ilmoitti aikaistavansa vaaleja tammikuussa 2023. Vaaleissa valittiin kaikki Turkin kansalliskokouksen 600 edustajaa seuraavaksi viisivuotiskaudeksi. Samassa yhteydessä pidettiin myös maan presidentinvaali. == Tausta ja vaalijärjestelmä == Erdoğanin hallitusta on syytetty kriittisten äänien hiljentämisestä ja internetsensuurin lisäämisestä vaalien alla opposition hiljentämiseksi. Joulukuussa 2022 Erdoğania vastustavista kannanotoistaan tunnettu, Istanbulin pormestarina toiminut Ekrem İmamoğlu tuomittiin vankeuteen. Hän ei myöskään saa toimia poliittisessa luottamustehtävässä. Turkin vihreä puolue, joka on perustettu 2020, ei ole saanut puoluerekisterihakemustaan läpi, minkä vuoksi se ei voi virallisesti osallistua vaaleihin. Syy hakemuksen hitaalle käsittelylle on tuntematon. Äänioikeus vaaleissa on 18 vuotta täyttäneillä Turkin kansalaisilla, jotka eivät ole menettäneett äänioikeuttaan rikostuomion, vajaavaltaisuuden tai vieraalle valtiolle vannotun uskollisuuden perusteella. == Mielipidemittaukset == == Katso myös == *Turkin presidentinvaalit 2023 == Lähteet == Luokka:Vuoden 2023 vaalit 2023
Jääkiekon Suomensarja 1968–1969

Jääkiekon Suomensarja pelattiin kaudella 1968-1969 kolmessa kahdeksan joukkueen maantieteellisesti jaetussa lohkossa. Lohkoissa pelattiin kaksinkertainen sarja. Lohkojen kaksi parasta pelasivat yksinkertaisen SM- karsintasarjan, josta poikkeuksellisesti kolme parasta nostettiin suoraan SM- sarjaan, koska Upon Pallo lopetti toimintansa. Lohkojen kaksi viimeistä tippuivat Maakuntasarjaan. Itälohkon Lappeenrannan Pallo vetäytyi sarjasta ennen kauden alkua. == Suomensarja == === Etelälohko === === Itälohko === === Pohjoislohko === == SM-karsintasarja == Jokerit, TPS ja Hilpara nousivat SM- sarjaan. == Lähteet == Luokka:Jääkiekon Suomensarja Luokka:Vuoden 1969 jääkiekko Luokka:Vuoden 1968 jääkiekko
Luvata Pori

Luvata Pori Oy on maailmanlaajuinen haastavien metallituotteiden valmistukseen erikoistunut yhtiö, jolla on maailmanlaajuisesti noin 1400 työntekijää 7 eri maassa. Tehtaita on yhteensä 12 tasaisesti ympäri maailmaa. Yhtiön historia yltää vuodelle 1910, jolloin Outokummusta löytyneen kupariesiintymän takia perustettiin Outokummun tehtaat. Sotien vuoksi tehdas kuitenkin siirrettiin länsirannikolle ja Poriin. Outokummun luopuessa kuparituotannosta siirtyi yhtiö sijoitusyhtiön Nordic Capitalin omistukseen. Samalla nimeksi vaihtui nykyään käytössä oleva Luvata. Yhtiön nykyinen omistaja on Mitsubishi Materials Corporationia, joka on myös suuri metalliteollisuuden tekijä. MMC on laajempialainen yhtiö kuin Luvata. Kuparituotteiden lisäksi sen tuoteryhmiin kuuluvat muun muassa elektroniikka, koneistusratkaisut, tutkimustyö sekä sementit. == Historia == Outokummun Porin metallitehdas valmistui vuonna 1941. Perustamisen taustalla olivat puolustusvoimien tarpeet. Tuotannosta kolme neljäsosaa meni sotatarvikkeisiin. Sodan jälkeen tehdas osallistui myös sotakorvauksiin. Parhaimmillaan 1960-luvun alkuvuosina yli 2 000 henkeä työllistänyt Porin kuparin- ja nikkelin jalostusykkö oli yhtiön suurin toimipaikka. 1950-luvulla päätuotteena olleet kuparilankaharkot menettivät asemansa tultaessa 1960-luvulle, jolloin kupariputkista tuli merkittävin tuote. Valssaamo uudistettiin vuonna 1967. Vuoden 1969 lopulla käynnistettiin lankatehdas. 1980-luvun alussa Porin tehtaan osuus liikevaihdosta oli 32 % ja työntekijöitä lähes 2 000. Porin Metallitehdas sai vuonna 1960 nimen Outokumpu Oy:n Porin tehtaat. Outokumpu ilmoitti vuonna 2003 luopuvansa asteittain värimetallurgiasta. Samana vuonna 8. syyskuuta Outokumpu myi Harjavallan kuparisulattonsa, Kokkolan sinkkisulattonsa ja Porin tehtaiden kuparielektrolyysiyksikkönsä ruotsalaiselle Boliden AB:lle. Kaupan myötä 2 200 työntekijää siirtyi Bolidenin palvelukseen. Outokumpu sai kaupassa 49 % omistuksen Bolidenista, mutta myi koko osuutensa vuonna 2005.Huhtikuussa 2005 Outokumpu myi kuparituotetoimialansa (Outokumpu Copper Products Oy:n) pääomasijoitusyhtiö Nordic Capitalille. Myydyn yhtiön nimi muutettiin toukokuussa 2006 Luvata Oy:ksi. Porintehtaiden osalta kupariputkia valmistava Outokumpu Copper Tube and Brass -divisioona ei sisältynyt kauppaan ja siitä muodostettiin myöhemmin Cupori Oy. Vuonna 2011 Luvatan valssattujen tuotteiden liiketoiminta myytiin saksalaiselle Aurubis AG:lle, joka toimi tuolloin myös Yhdysvalloissa, Ruotsissa, Hollannissa ja Italiassa. Vuosina 2016–2017 Aasian kupariputkiliiketoiminta myytiin kiinalaiselle Zhejiang Hailiang Co. Ltd:lle, Pohjois-Amerikan lämmönsiirtotoiminnot yhdysvaltalaiselle Modine Manufacturing Companylle ja kupariputkiliiketoiminnot Waybill USA Inc.:ille; Luvatan erikoistuotteiden valmistus myytiin vuonna 2017 japanilaiselle Mitsubishi Materials -yhtiölle, jolloin muodostui nykyinen Luvata Pori Oy. Luokka:Suomalaiset teollisuusyritykset
Jääkiekon Suomensarja 1967–1968

Jääkiekon Suomensarja pelattiin kaudella 1967-1968 kolmessa kahdeksan joukkueen maantieteellisesti jaetussa lohkossa. Lohkoissa pelattiin kaksinkertainen sarja ja lohkojen voittajat nousivat SM-sarjaan. Lohkojen kaksi viimeistä tippuivat Maakuntasarjaan. Länsilohkon Rauman Hokki ja pohjoislohkon Pateniemen Urheilijat vetäytyivät sarjasta ennen kauden alkua. == Suomensarja == === Länsilohko === === Itälohko === === Pohjoislohko === Hilpara ja VehU pelasivat uusintaottelun sarjanoususta: Raahen Vesa ja OPS pelasivat uusintaottelun sarjassa säilymisestä: == Lähteet == Luokka:Jääkiekon Suomensarja Luokka:Vuoden 1968 jääkiekko Luokka:Vuoden 1967 jääkiekko
Jukka Kortti

Jukka Petteri Kortti (s. 1968)Kortti, Jukka, 1968–, Finto, viitattu 24.4.2023. on suomalainen yhteiskuntatieteilijä ja tietokirjailija. Hän on dosentti ja poliittisen historian yliopistonlehtori Helsingin yliopiston valtiotieteellisessä tiedekunnassa.Jukka Kortti, Helsingin yliopiston tutkimusportaali, viitattu 30.1.2023. Hän valmistui filosofian maisteriksi Oulun yliopistossa vuonna 19981960-luvun suomalainen televisiomainonta ja ajan muutosten Suomi, Oulun yliopiston kirjasto, viitattu 30.1.2023. ja valtiotieteiden tohtoriksi Helsingin yliopistossa vuonna 2003.Modernisaatiomurroksen kaupalliset merkit: 60-luvun suomalainen televisiomainonta, Helsingin yliopiston kirjasto, viitattu 30.1.2023. Hän on erikoistunut tutkimuksessaan mediahistoriaan ja aatehistoriaan.Jukka Kortti, Helsingin yliopiston tutkimusportaali, viitattu 13.2.2023. "I am a social science historian, who has made several comprehensive studies on media history and intellectual history." Kortti oli myös Oulussa perustetun funkyhtyeen Generatorsin kitaristi ja laulaja vuosina 1988–1996.Pohjoista musiikkia: Generators, Oulun kaupunki, viitattu 31.1.2023. == Bibliografia == * Jukka Kortti: Modernisaatiomurroksen kaupalliset merkit: 60-luvun suomalainen televisiomainonta (väitöskirja). Helsinki: Suomalaisen Kirjallisuuden Seura, 2003. https://urn.fi/urn:nbn:fi:sks-dor-000564 * Jukka Kortti: Näköradiosta digiboksiin: suomalaisen television sosiokulttuurinen historia. Helsinki: Gaudeamus, 2007. * Visa Heinonen & Jukka Kortti (toim.): Vaikuttamista ja valintoja: monitieteisiä näkökulmia mainontaan ja kulutukseen. Helsinki: Gaudeamus, 2007. * Jukka Kortti: Ylioppilaslehden vuosisata. Helsinki: Gaudeamus, 2013. * Marjatta Häti-Korkeila, Hanna Järvinen, Jukka Kortti & Riku Roihankorpi (toim.): Teatteri ja media(t). Helsinki: Teatterintutkimuksen seura, 2014. * Jukka Kortti: Mediahistoria: viestinnän merkityksiä ja muodonmuutoksia puheesta bitteihin. Helsinki: Suomalainen Kirjallisuuden Seura, 2016. * Jukka Kortti: Media in History: An Introduction to the Meanings and Transformations of Communication over Time. Lontoo: Red Globe Press, 2019. * Jukka Kortti: Valtaan ja vastavirtaan: Helsingin yliopiston valtiotieteellinen tiedekunta 75 vuotta. Helsinki: Suomalaisen Kirjallisuuden Seura, 2020. == Lähteet == == Aiheesta muualla == * Jukka Kortin blogi Helsingin yliopiston sivuilla * Jukka Kortti ORCID:ssa * Jukka Kortti Historioitsijat ilman rajoja -järjestön sivuilla luokka:Suomalaiset yhteiskuntatieteilijät luokka:Helsingin yliopiston lehtorit ja opettajat Luokka:Suomalaiset tietokirjailijat Luokka:Suomalaiset mediatutkijat Luokka:Suomalaiset kitaristit Luokka:Vuonna 1968 syntyneet Luokka:Elävät henkilöt
Seututie 415

Seututie 415 eli Lusin Liittymätie on tie, joka kulkee Heinolan Lusissa. Tie on yhden kilometrin pituinen. Tie sijaitsee lähellä nykyisten valtateiden 4 ja 5 yhtymäkohtaa, mistä alkaa Lahdenväylän (valtatien 4) moottoritie Helsinkiin. Tie alkaa valtatieltä 4, missä tie erkaantuu valtatiestä hieman ennen moottoritielle vievää eritasoliittymää. Tie ylittää Ronsillanjoen, minkä jälkeen tie päättyy yhtyessään seututiehen 140, joka toimii nykyään valtatien 4 rinnakkaistienä. Tie on kokonaan päällystetty sekä kaksikaistainen, ja sen nopeusrajoitus on tien alusta loppuun asti 60 km/h. Tien osoitenimi on koko matkallaan Kiventie. Vuonna 2021 tien liikennemäärät olivat koko matkalla noin 300 ajoneuvoa vuorokautta kohden. == Lähteet == Luokka:Seututiet Luokka:Heinolan liikenne
Uinnin Suomen-mestaruuskilpailut 1929

Suomen Uimaliitto järjesti mestaruuskilpailut yhdessä osassa Tampereella Palomäen uimalaitoksella 2.-4.8.1929. Kisat olivat järjestävän seuran, Tampereen Uimaseuran 25-vuotisjuhlakilpailut. == Miehet== === 100 m vapaauinti === Sija Kilpailija Aika 1 Harry Tiitinen 1.08,2 2 Herman Salmi 1.08,2 3 Unto Palonen 1.08,4 4 O.Aspegren 1.11,4 5 P.Lahtinen 1.11,5 6 U.Alho 1.13.2 === 400 m vapaauinti === Sija Kilpailija Aika 1 Pekka Tiilikainen 5.36,7 2 V.Mattsson 5.42,5 3 Harry Tiitinen 5.51,0 4 Toivo Virtanen 6.01,6 === 1 000 m vapaauinti === Sija Kilpailija Aika 1 Pekka Tiilikainen 15.53,0 2 V.Mattsson 16.08,1 3 Toivo Virtanen 16.54,7 4 Jaakko Aalto 17.15,8 === 100 m selkäuinti === Sija Kilpailija Aika 1 Unto Palonen 1.23,7 2 Åke Blåberg 1.25,3 3 V.Niemelä 1.28,2 4 A.Hagelberg === 200 m rintauinti === Sija Kilpailija Aika 1 Toivo Reingoldt 3.04,4 2 Y.Suomaa 3.05,3 3 O.Sormunen 3.06,8 4 V.Sarvanto 3.10,3 5 Arvo Aaltonen 3.18,4 === 4 x 200 m vapaauintiviesti === Sija Seura Aika 1 Helsingin Uimarit (U.Palonen, T.Virtanen, V.Mattsson, P.Tiilikainen) 10.46,0 2 Helsingfors Simsällskap (O.Aspegren, Sundström, H.Salmi, H.Tiitinen) 11.06,1 3 Viipurin Uimaseura 12,43,7 4 Hämeenlinnan Uimaseura === Ponnahduslautahypyt === Sija Kilpailija Pisteet Sijapisteet 1 Ilmari Niemeläinen 107,28 2 2 Atte Launos 91,28 3 Arvo Rissanen 87,08 === Suorat kerroshypyt === Sija Kilpailija Pisteet Sijapisteet 1 Julius Wathén 31,2 2 Ilmari Niemeläinen 27 3 Arvo Rissanen 23,0 4 A.Lagerström 25,8 5 Ivar Vikström A.Lagerström M.Linden 22,4 === Vaihtelevat kerroshypyt === Sija Kilpailija Pisteet Sijapisteet 1 Atte Launos 73,43 2 Arvo Rissanen 58,76 3 A.Ilvonen 47,44 == Naiset == === 100 m vapaauinti === Sija Kilpailija Aika 1 Ada Onnela 1.23,8 2 Disa Lindberg 1.25,6 3 Asta Mäenpää 1.26,9 4 Sylvi Hoskell 1.28,9 === 400 m vapaauinti === Sija Kilpailija Aika 1 Disa Lindberg 6.29,8 2 Ada Onnela 7.07,8 3 Sylvi Hoskell 7.10,6 === 200 m rintauinti === Sija Kilpailija Aika 1 Helena Airikka 3.29,1 2 Aino Helin 3.40,8 3 Greta Nyman 3,41,8 4 Sylvi Lehtinen 3.50,3 5 Lyyli Lahtinen 3.53,4 6 Airi Aaltonen 4.04,0 === 4 x 100 m vapaauintiviesti === Sija Seura Aika 1 Vaasan Uimaseura (E.Laine, S.Laine, G.Onnela, A.Onnela) 6.26,7 2 Tampereen Uimaseura 7.29,6 === Suorat kerroshypyt === Sija Kilpailija Pisteet Sijaluku 1 Greta Onnela 26,6 2 Sally Blomberg 22,2 3 Toini Nyberg 19,2 4 Ester Envald 17,8 5 Ester Salonen 16,2 6 Anni Aaltonen 15,0 7 Aune Vuorinen 14,4 == Lähteet == * * * Luokka:Vuoden 1929 urheilu Luokka:Tampereen urheilutapahtumat Luokka:Uinnin Suomen-mestaruuskilpailut
Glaire

Glaire on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella aivan Sedanin kaupungin länsipuolella. Kunnan alueella on kaksi linnaa. Château de Villette tuhoutui Pyhän saksalais-roomalaisen keisarikunnan keisarin Kaarle V:n armeijan vuonna 1552 tekemässä hyökkäyksessä- Linna kuitenkin rakennettiin uudelleen 1500-luvun lopulla. 1600-luvulla linna kuului Rethelin herttuakunnalle. Tuolloin Ranskassa oli kuninkaan vastainen kapina fronde, jolloin kardinaali Mazarin asui linnassa vuonna 1651. Linna ja linnan ranskalainen puutarha kuuluvat historiallisten monumenttien luetteloon. Château de Bellevue tunnetaan paikkana missä Ranskan keisari Napoleon III allekirjoitti antautumisasiakirjan Ranskan ja Saksan sodassa vuonna 1870. ==Lähteet== ==Aiheesta muualla== Luokka:Ardennesin kunnat
Ezra Sambu

Ezra Kenyoke Sambu (s. 4. syyskuuta 1978) on kenialainen pikajuoksija, joka erikoistui 400 metrille. Sambu edusti Keniaa Sydneyn olympialaisissa 2000 karsiutuen 200 metrillä ensimmäisellä kierroksella ja Ateenan kesäolympialaisissa 2004 yltäen 400 metrillä välieriin. Hän kilpaili 400 metrillä myös kaksissa MM-kilpailuissa, Edmontonissa 2001 sekä Pariisissa 2003 mutta jäi molemmissa kisoissa alkuerien neljänneksi. Sambu saavutti 400 metrillä Afrikan kisojen kultaa Abujassa 2003 ja Afrikan-mestaruuskisojen hopeaa Brazzavillessä 2004. Hän voitti yhteensä yhdeksän Kenian mestaruutta eri pikamatkoilla. == Henkilökohtaiset ennätykset == Lähde: Matka Aika Paikka Päivä 100 m 10,51 Nairobi 22. heinäkuuta 2000 200 m 20,71 Nairobi 22. heinäkuuta 2000 300 m 34,00 Manaus 9. helmikuuta 2002 400 m 44,43 Nairobi 26. heinäkuuta 2003 == Lähteet == Luokka:Kenialaiset pikajuoksijat Luokka:Vuonna 1978 syntyneet Luokka:Elävät henkilöt
Jääkiekon Suomensarja 1946–1947

Kaudella 1947 Jääkiekon Suomensarjassa pelattiin seitsemän joukkuuen yksinkertainen sarja, jonka voittaja nousi SM-sarjaan. Seuraavaksi kaudeksi SM-sarjaan nousi Åbo IFK. Sarjasta putosi Tampereen Palloilijat. == Sarjataulukko == == Lähteet == Luokka:Jääkiekon Suomensarja Luokka:Vuoden 1947 jääkiekko
Vampulan kirjasto

Vampulan kirjasto on entisen Vampulan kunnan alueella sijaitseva Huittisten kaupunginkirjaston lähikirjasto. Kirjasto on osa vuonna 2009 perustettua Satakirjastot-kirjastokimppaa. == Historia == Vampulan kirjasto perustettiin vuonna 1862. == Lähteet == Luokka:Vampulan rakennukset ja rakennelmat Luokka:Suomen kirjastot
Carthaginensis

Carthaginensis (), joskus Carthaginiensis tai Hispania Carthagin(i)ensis, oli Rooman valtakunnan provinssi, joka sijaitsi Hispaniassa ja käsitti alueen nykyisen Espanjan kaakkoisosassa. Teoksen verkkoversio (Perseus) == Maantiede == Carthaginensiksen provinssi sijaitsi Hispanian ja samalla nykyisen Espanjan kaakkoisosassa ja käsitti aiemman laajemman Hispania Tarraconensiksen provinssin eteläosan. Sen pohjoispuolella sijaitsi Tarraconensiksen provinssi, länsipuolella Lusitania ja lounaispuolella Baetica. Provinssin hallinnollinen keskus oli Carthago Nova. === Kaupunkeja === Carthaginensiksen kaupunkeja olivat muun muassa: * Acci eli Accis * Asso * Begastrum * Carthago Nova * Castulo * Consabura * Edeba * Dianium * Ilici * Ilorci * Ilugo * Laminium * Libisosa * Lucentum * Saetabis * Saguntum * Salaria * Segobriga * Segovia * Tagili * Toletum * Valentia * Valeria * Vivatum == Historia == Carthaginensiksen provinssin alue oli aiemmin osa Hispania Tarraconensiksen provinssia. Carthaginensiksen provinssi perustettiin jossakin välissä 200-lukua, mahdollisesti keisari Diocletianuksen noin vuonna 293 tekemän uudistuksen aikoihin, erottamalla se Tarraconensiksesta, josta oli erotettu myös Gallaecian provinssi. Carthaginensiksen provinssi sai nimensä sen tärkeimmästä kaupungista Carthago Novasta. Provinssi esiintyy Veronan luettelossa 300-luvun alkupuolella. Se kuului Hispanian diokeesiin ja sitä hallitsi praeses. 300-luvulta lähtien provinssi kuului Gallian prefektuuriin. Rooman valtakunnan jaon vuonna 395 jälkeen provinssi oli osa Länsi-Roomaa ja kuului edelleen Gallian prefektuuriin ja Hispanian diokeesiin. Tärkeimmät provinsseissa tapahtuneet muutokset alueella olivat: == Lähteet == Luokka:Hispania Luokka:Rooman provinssit
Flaminia et Picenum

Flaminia et Picenum () oli Rooman valtakunnan provinssi, joka käsitti alueen suunnilleen nykyisten Emilia-Romagnan ja Marchen alueilla. == Maantiede == Flaminia et Picenumin provinssi käsitti alueen Italian niemimaan itärannikon pohjoisosissa Adrianmeren rannalla. Sen pohjoispuolella sijaitsi Venetia et Histria, länsipuolella Aemilia et Liguria ja eteläpuolella Tuscia et Umbria ja Campania. Provinssin hallinnollinen keskus oli Ravenna. === Kaupunkeja === Flaminia et Picenumin kaupunkeja olivat muun muassa: * Ancona * Ariminum * Asculum * Bononia * Faventia * Firmum * Ravenna * Pisaurum == Historia == Flaminia et Picenumin alue oli aiemmin osa Augustuksen Italian alueisiin kuulunutta Picenumin aluetta (Regio V). Flaminia et Picenumin provinssi perustettiin keisari Diocletianuksen noin vuonna 293 tekemän uudistuksen aikoihin. Se mainitaan 300-luvun alun Veronan luettelossa. Provinssi kuului Italian diokeesiin. 300-luvulla provinssi kuului välillä Italia, Illyricum et African ja välillä Italia et African prefektuuriin ja edelleen Italian diokeesiin. Provinssia hallitsi corrector. Provinssi lakkautettiin 300-luvun jälkimmäisellä puolella ja jaettiin kahdeksi provinssiksi, jotka olivat aiemman provinssin pohjoisosan käsittänyt Flaminia et Picenum annonarium ja eteläosan käsittänyt Picenum suburbicarium. Joskus 300-luvun lopulla provinssin alueesta erotettiin myös Valerian provinssi. Varmuudella jaot ovat olleet olemassa viimeistään Notitia dignitatumin aikoihin 400-luvun alussa. Tärkeimmät provinsseissa tapahtuneet muutokset alueella olivat: == Lähteet == Luokka:Rooman provinssit
Flaminia et Picenum annonarium

Flaminia et Picenum annonarium () oli myöhäisen Rooman valtakunnan provinssi, joka käsitti alueen suunnilleen nykyisen Italian Emilia-Romagnassa. Teoksen verkkoversio (Perseus) == Maantiede == Flaminia et Picenum annonariumin provinssi käsitti alueen Italian niemimaan itärannikon pohjoisosissa Adrianmeren rannalla. Siihen kuului aiemman Flaminia et Picenumin provinssin pohjoisosa. Provinssin pohjoispuolella sijaitsi Venetia et Histria, länsipuolella Aemilia, eteläpuolella Tuscia et Umbria ja kaakkoispuolella Picenum suburbicarium. Provinssin hallinnollinen keskus oli Ravenna. === Kaupunkeja === Flaminia et Picenum annonariumin kaupunkeja olivat muun muassa: * Ariminum * Bononia * Faventia * Ravenna * Pisaurum == Historia == Flaminia et Picenum annonariumin alue oli aiemmin osa Augustuksen Italian alueisiin kuulunutta Picenumin aluetta (Regio V) ja sitten Flaminia et Picenumin provinssia. Flaminia et Picenum annonariumin provinssi perustettiin 300-luvun jälkimmäisellä puolella, kun Flaminia et Picenumin provinssi jaettiin kahdeksi provinssiksi, joista toinen oli aiemman provinssin eteläosan käsittänyt Picenum suburbicarium ja toinen pohjoisiosan käsittänyt Flaminia et Picenum annonarium. Flaminia et Picenum annonariumin provinssi kuului Italia et African prefektuuriin ja Italia annonarian diokeesiin. Rooman valtakunnan jaon vuonna 395 jälkeen Flaminia et Picenum annonarium oli osa Länsi-Roomaa. Varmuudella provinssi on ollut olemassa viimeistään Notitia dignitatumin aikoihin 400-luvun alussa. Sen mukaan sitä hallitsi consularis. Tärkeimmät provinsseissa tapahtuneet muutokset alueella olivat: == Lähteet == Luokka:Rooman provinssit
Gallaecia

Gallaecia (Hispania Gallaecia, ) oli Rooman valtakunnan provinssi, joka sijaitsi Hispaniassa ja käsitti nykyisen Espanjan luoteisosan, mukaan lukien Galician. Teoksen verkkoversio (Perseus) == Maantiede == Gallaecian provinssi sijaitsi Hispanian ja samoin nykyisen Espanjan luoteisosassa ja käsitti sille nimen antaneen Gallaecian sekä Asturican. Sen alue oli huomattavasti suurempi kuin nykyisellä Galicialla, ja siihen kuuluivat myös muun muassa nykyinen Asturia sekä osa Kastilia ja Leónista. Sen itäpuolella sijaitsi (Hispania) Tarraconensiksen provinssi ja eteläpuolella Lusitanian provinssi. Provinssin hallinnollinen keskus oli Bracara Augusta. === Kaupunkeja === Gallaecian kaupunkeja olivat muun muassa: * Aquae Celenae * Aquae Flaviae * Artabron Limen * Asturica Augusta eli Asturica * Aurium * Bracara Augusta eli Bracara * Brigantium eli Flavium Brigantium * Castellum Aviliobris * Dactionum * Flavionavia * Flavia Lambris * Forum Limicorum * Lancia * Legio * Lucus Asturum * Lucus Augusti * Nemetobriga * Ocelodurum eli Ocelum Duri * Portus Cale * Turris Augusti == Historia == Gallaecian alue oli aiemmin osa Hispania Tarraconensiksen provinssia. Gallaecian provinssi perustettiin keisari Caracallan aikana eli vuosien 211–217 välillä erottamalla se Tarraconensiksesta. Provinssi esiintyy Veronan luettelossa 300-luvun alkupuolella. Se kuului Hispanian diokeesiin ja sitä hallitsi praeses. 300-luvulta lähtien provinssi kuului Gallian prefektuuriin. Rooman valtakunnan jaon vuonna 395 jälkeen provinssi oli osa Länsi-Roomaa ja kuului edelleen Gallian prefektuuriin ja Hispanian diokeesiin. Provinssi on antanut nimensä nykyisellä Galicialle. Tärkeimmät provinsseissa tapahtuneet muutokset alueella olivat: == Lähteet == Luokka:Hispania Luokka:Rooman provinssit
Hellespontus (provinssi)

Hellespontus () oli Rooman valtakunnan provinssi, joka käsitti Hellespontoksen eli nykyisten Dardanellien Vähän-Aasian puoleisen rannikon nykyisen Turkin alueella. Teoksen verkkoversio (Perseus) == Maantiede == Hellespontuksen provinssi käsitti sille nimen antaneen Hellespontoksen salmen (lat. Hellespontus, nyk. Dardanellit) etelärannan sekä suuren osan Propontiin (nyk. Marmaranmeri) etelärantaa. Provinssia rajasi lännessä Aigeianmeren ranta ja pohjoisessa Hellespontoksen salmi ja Propontiin ranta. Provinssin länsipuolella sijaitsi Bithynian provinssi, kaakkoispuolella Phrygia Prima (myöhemmin Phrygia Pacatiana), ja eteläpuolella Lydia ja Asia. Provinssin hallinnollinen keskus oli Kyzikos (lat. Cyzicus). === Kaupunkeja === Hellespontuksen provinssin kaupunkeja olivat muun muassa (suluissa latinankielinen nimi, mikäli eri): * Akhilleion (Achilleum) * Aleksandreia Troas (Alexandria Troas) * Abydos (Abydus) * Daskyleion (Dascylium) * Ilion (Ilium) * Kyzikos (Cyzicus) * Lampsakos (Lampsacus) * Parion (Parium) * Priapos (Priapus) * Poimanenos (Poemanenus) * Prokonnesos (Proconnesus) * Zeleia == Historia == Hellespontuksen provinssin alue oli alun perin osa Troasta ja Fryygiaa, ja roomalaisaikana Asian provinssia. Hellespontuksen provinssi perustettiin suunnilleen keisari Diocletianuksen noin vuonna 293 tekemän uudistuksen aikoihin erottamalla se Asian provinssista. Viimeistään se on ollut oma provinssinsa Veronan luettelon aikaan 300-luvun alkupuolella. Se kuului Asianan diokeesiin. 300-luvulta lähtien provinssi kuului Oriensin prefektuuriin. Rooman valtakunnan jaon vuonna 395 jälkeen provinssi oli osa Itä-Roomaa ja kuului edelleen Oriensin prefektuuriin ja Asianan diokeesiin. Notitia dignitatumin aikaan 400-luvun alussa provinssia hallitsi consularis. Tärkeimmät provinsseissa tapahtuneet muutokset alueella olivat: == Lähteet == Luokka:Rooman provinssit
Hellespontus

Hellespontus voi viitata seuraaviin: * Dardanellit, antiikin Hellespontos (lat. Hellespontus), salmi Luoteis-Turkissa * Hellespontus, Rooman provinssi * Hellespontus Montes, vuorijono Marsissa
Hierges

Hierges on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella noin 50 kilometriä Charleville- Mézièresin kaupungista pohjoiseen, rajoittuen Belgian rajaan. Kylä on kehittynyt 1100-luvulla rakennetun linnan ympärille. Château de Hierges antoi suojaa normannien hyökkäyksiltä. Kylä ja sen linna olivat pitkään Liègen ruhtinaskunnan eteläraja. 1500-luvulla linnaa paranneltiin. Se oli tuolloin Pyhän saksalais-roomalaisen keisarikunnan keisarin Kaarle V:n ja Ranskan kuningas Frans I:n välisten taistelujen näyttämönä. Ranskan suuren vallankumouksen melskeissä vuonna 1792 vallankumoukselliset tuhosivat linnan osittain. Vuonna 1980 osia linnasta luokiteltiin historiallisiksi monumenteiksi. Linna on yksityisomistuksessa eikä sinne pääse vierailemaan. ==Lähteet== ==Aiheesta muualla== Luokka:Ardennesin kunnat